কুষ্টিয়া : কুষ্টিয়ায় পূর্বশত্রুতার জের ধরে প্রতিপক্ষের ধারালো অস্ত্রের আঘাতে রাহাত আলী সর্দার নামে এক ব্যক্তি নিহত ও আহত হয়েছে কমপক্ষে ১০ জন। বুধবার রাতে কুষ্টিয়া শহরতলী কুমারগাড়া জিকে ক্যানেল পাড়ে এ হত্যাকাণ্ডটি ঘটেছে। পুলিশ ও আত্মীয়স্বজনরা জানায়, এলাকার আধিপত্য বিস্তার নিয়ে টাকিমারায় শাহিন গ্রুপ ও এনাম গ্রুপের মধ্যে বিরোধ চলে আসছিল । বুধবার রাতে এনাম গ্রুপের সমর্থক রাহাত আলী সর্দার শহরের  কাজ শেষে বাড়ি ফিরছিল। পথের মধ্যে কুমারগাড়া জিকে ক্যানেল পাড়ে পৌঁছলে প্রতিপক্ষ গ্রুপের লোকজন তার গতিরোধ করে এবং ধারালো অস্ত্র দিয়ে কুপিয়ে হত্যা করে লাশ ফেলে রেখে যায়। এ ঘটনায় উভয় গ্রুপের সংঘর্ষে রক্তাক্ত জখম হয়েছে কমপক্ষে ১০ জন। আহতদের কুষ্টিয়া জেনারেল হাসপাতালে ভর্তি করা হয়েছে।